(2) Rektor:  1) teostab oma pädevuse piires rakenduskõrgkoolis kõrgeimat haldus- ja distsiplinaarvõimu;  2) esindab rakenduskõrgkooli käesoleva seaduse ning rakenduskõrgkooli põhimäärusega antud volituste ulatuses;  21) nimetab ametisse prorektorid ning sõlmib nendega kuni viieks aastaks töölepingud;   [RT I 2009, 48, 324 - jõust. 23.10.2009]  3) kinnitab käskkirjaga rakenduskõrgkooli sisekorra- ja asjaajamise eeskirjad;  4) kinnitab käskkirjaga rakenduskõrgkooli struktuuriüksuste põhimäärused;  5) hoolitseb õppe- ja arendustegevuse otstarbeka korralduse eest;  6) tagab rakenduskõrgkooli eelarveprojekti ja  finantseerimistaotluse koostamise;  7) kinnitab rakenduskõrgkooli eelarve ning tagab selle täitmise;  8) käsutab rakenduskõrgkooli eelarvevahendeid käesoleva seaduse ning rakenduskõrgkooli põhimäärusega antud volituste ulatuses;  9) on aruandekohustuslik rakenduskõrgkooli nõukogu ja ministri, kelle juhitava ministeeriumi valitsemisalasse rakenduskõrgkool kuulub, ees;  10) lahendab teisi käesoleva seaduse ja rakenduskõrgkooli põhimäärusega tema pädevusse antud küsimusi.